
6 DR.30.10.2002 
 

 

(v) menyimpan rekod ladang dengan sempurna; 

(vi) tidak menggunakan enap-cemar untuk pembajakan; 

(vii) tidak menggunakan bahan tanaman genetic modified; 

(viii) menggunakan racun perosak yang berdaftar dan mengamalkan 
pengurusan perosak secara bersepadu; 

(ix) memastikan pekerja memakai pakaian yang sesuai untuk kerja-
kerja meracun; 

(x) mengamalkan pengurusan pembuangan sisa ladang yang baik; 

(xi) mengeluarkan hasil pertanian yang mempunyai kandungan sisa 
baki racun perosak di bawah paras yang dibenarkan; dan 

(xii) mengeluarkan hasil pertanian yang mempunyai kandungan 
logam berat di bawah paras yang dibenarkan. 

Ladang yang mematuhi semua syarat utama yang ditetapkan akan diberi sijil Skim 
Akreditasi Ladang Malaysia dan dibenarkan menggunakan logo SALM pada produk 
keluaran mereka.   

Persijilan ini adalah sah untuk tempoh setahun dan perlanjutan tempoh adalah 
bergantung kepada penyimpanan rekod ladang dan analisis hasil ladang yang akan dibuat 
dari semasa ke semasa. 

Tuan Yang di-Pertua, sehingga akhir Ogos 2002, sebanyak 25 permohonan telah 
diterima dan 15 buah ladang telah mematuhi syarat-syarat utama yang telah ditetapkan dan 
telah diberi persijilan di bawah Skim Akreditasi Ladang Malaysia. 

Dr. James Dawos Mamit:  Terima kasih Tuan Yang di-Pertua dan terima kasih 
Yang Berhormat Timbalan Menteri atas jawapan itu tadi. Saya yakin bahawa Sistem 
Akreditasi Ladang Malaysia ini akan menjamin konsistensi kualiti hasil pertanian. Adakah 
sistem ini juga akan menjamin konsistensi harga hasil pertanian?  Harga dia macam mana? 

Dato' Seri Mohd. Shariff bin Haji Omar: Tuan Yang di-Pertua, tentang 
penentuan harga, dia berdasarkan kepada permintaan dan penawaran.  Tetapi saya yakin 
dengan adanya Skim Akreditasi Ladang Malaysia ini di mana para pengusaha dapat 
menghasilkan hasil-hasil pertanian yang berkualiti dan selamat di makan.  Ia akan memberi 
suatu jaminan bahawa hasil-hasil mereka akan mendapat harga yang lebih tinggi dan 
bukan sahaja boleh dipasarkan di kawasan tempatan tetapi juga boleh dieksport. 

Untuk makluman Ahli Yang Berhormat, apabila kita mengamalkan Skim Akreditasi 
Ladang Malaysia, hasil-hasil pertanian kita sudah pun boleh menembusi pasar raya-pasar 
raya di negara kita seperti JayaJusco, Giant dan sebagainya. 

Tuan Chang See Ten: Tuan Yang di-Pertua, soalan tambahan.  Selain daripada 
akreditasi untuk ladang Malaysia iaitu SALM adakah Kementerian Pertanian akan 
memperkenalkan sistem akreditasi atas ladang penternakan.  Bilakah akta makanan 
haiwan akan diwujudkan supaya dapat memastikan bio-security di negara kita ini kerana 
masalah penyalahgunaan nitrofuran untuk penternakan ayam dan ubat beta-agonis.  
Masalah penyalahgunaan ubat beta-agonis di ladang penternakan khinzir masih serius.  
Saya harap dapat penjelasan daripada Yang Berhormat Dato’ Timbalan Menteri. Sekian, 
terima kasih. 

Dato' Seri Mohd. Shariff bin Haji Omar:  Tuan Yang di-Pertua, terima kasih Yang 
Berhormat bagi Gelang Patah. Suka saya memaklumkan bahawa kementerian sedang 
mengambil tindakan untuk mengeluarkan hasil-hasil pertanian dengan menggunakan logo 
‘Malaysia Best’.  Ini merangkumi semua hasil-hasil pertanian yang diuruskan oleh Jabatan 
Pertanian melalui Skim Akreditasi Ladang Malaysia. 

Kemudian ada juga skim akreditasi ini yang dijalankan oleh Jabatan Perkhidmatan 
Haiwan dan juga oleh Jabatan Perikanan.  Semua jabatan di bawah kementerian sedang 



(v) menyimpan rekod ladang dengan sempurna; (vi) tidak menggunakan enap-cemar untuk pembajakan; (vii) tidak menggunakan bahan tanaman genetic modified; (viii) menggunakan racun perosak yang berdaftar dan mengamalkan pengurusan perosak secara bersepadu; (ix) memastikan pekerja memakai pakaian yang sesuai untuk kerja- kerja meracun; (x) mengamalkan pengurusan pembuangan sisa ladang yang baik; (xi) mengeluarkan hasil pertanian yang mempunyai kandungan sisa baki racun perosak di bawah paras yang dibenarkan; dan. (xii) mengeluarkan hasil pertanian yang mempunyai kandungan logam berat di bawah paras yang dibenarkan. Ladang yang mematuhi semua syarat utama yang ditetapkan akan diberi sijil Skim Akreditasi Ladang Malaysia dan dibenarkan menggunakan logo SALM pada produk keluaran mereka. Persijilan ini adalah sah untuk tempoh setahun dan perlanjutan tempoh adalah bergantung kepada penyimpanan rekod ladang dan analisis hasil ladang yang akan dibuat dari semasa ke semasa. Tuan Yang di-Pertua, sehingga akhir Ogos 2002, sebanyak 25 permohonan telah diterima dan 15 buah ladang telah mematuhi syarat-syarat utama yang telah ditetapkan dan telah diberi persijilan di bawah Skim Akreditasi Ladang Malaysia. Dr. James Dawos Mamit: Terima kasih Tuan Yang di-Pertua dan terima kasih Yang Berhormat Timbalan Menteri atas jawapan itu tadi. Saya yakin bahawa Sistem Akreditasi Ladang Malaysia ini akan menjamin konsistensi kualiti hasil pertanian. Adakah sistem ini juga akan menjamin konsistensi harga hasil pertanian? Harga dia macam mana?. Dato' Seri Mohd. Shariff bin Haji Omar: Tuan Yang di-Pertua, tentang penentuan harga, dia berdasarkan kepada permintaan dan penawaran. Tetapi saya yakin dengan adanya Skim Akreditasi Ladang Malaysia ini di mana para pengusaha dapat menghasilkan hasil-hasil pertanian yang berkualiti dan selamat di makan. Ia akan memberi suatu jaminan bahawa hasil-hasil mereka akan mendapat harga yang lebih tinggi dan bukan sahaja boleh dipasarkan di kawasan tempatan tetapi juga boleh dieksport. Untuk makluman Ahli Yang Berhormat, apabila kita mengamalkan Skim Akreditasi Ladang Malaysia, hasil-hasil pertanian kita sudah pun boleh menembusi pasar raya-pasar raya di negara kita seperti JayaJusco, Giant dan sebagainya. Tuan Chang See Ten: Tuan Yang di-Pertua, soalan tambahan. Selain daripada akreditasi untuk ladang Malaysia iaitu SALM adakah Kementerian Pertanian akan memperkenalkan sistem akreditasi atas ladang penternakan. Bilakah akta makanan haiwan akan diwujudkan supaya dapat memastikan bio-security di negara kita ini kerana masalah penyalahgunaan nitrofuran untuk penternakan ayam dan ubat beta-agonis. Masalah penyalahgunaan ubat beta-agonis di ladang penternakan khinzir masih serius. Saya harap dapat penjelasan daripada Yang Berhormat Dato' Timbalan Menteri. Sekian, terima kasih. Dato' Seri Mohd. Shariff bin Haji Omar: Tuan Yang di-Pertua, terima kasih Yang Berhormat bagi Gelang Patah. Suka saya memaklumkan bahawa kementerian sedang mengambil tindakan untuk mengeluarkan hasil-hasil pertanian dengan menggunakan logo 'Malaysia Best'. Ini merangkumi semua hasil-hasil pertanian yang diuruskan oleh Jabatan Pertanian melalui Skim Akreditasi Ladang Malaysia. Kemudian ada juga skim akreditasi ini yang dijalankan oleh Jabatan Perkhidmatan Haiwan dan juga oleh Jabatan Perikanan. Semua jabatan di bawah kementerian sedang.